El Programa de Garantia Juvenil a Catalunya, impulsat per la Generalitat de Catalunya i promogut per la Unió Europea, no és només un programa per reduir l'atur juvenil sinó que també té la finalitat d'aconseguir un canvi estructural de les condicions d'accés dels joves a l'ocupació.
L'objectiu és garantir que les persones joves que no treballen, ni estudien, ni segueixen cap tipus de formació, rebin una oferta d'ocupació de qualitat, educació contínua, formació com a aprenents, un període de pràctiques laborals.
Per poder seguir complint amb aquest objectiu, el SOC subvenciona de nou per aquest any 2017 l'equip de personal tècnic que forma part de la xarxa d'impulsors distribuïda arreu de Catalunya durant el 2015 i el 2016 per dur a terme les funcions següents, adreçades a joves més grans de 16 i menors de 30 anys:
El SOC subvenciona els contractes de treball i les despeses indirectes o associades derivades de l'execució de les actuacions.
Els contractes de treball del personal tècnic que forma part de la Xarxa d'impulsors del Programa de Garantia Juvenil, així com les pròrrogues de les contractacions efectuades en la convocatòria de 2016, són a jornada completa i fins el 30 de juny de 2018.
a) Ajuntaments i consells comarcals de Catalunya o, en el seu lloc, els seus organismes autònoms o les entitats dependents o vinculades, que disposin d'un Punt d'Informació Juvenil o d'una Oficina Jove de la Xarxa Nacional d'Emancipació Juvenil (XNEJ) que pertanyin als municipis o comarques respectivament, d'acord amb la distribució territorial que figura a l'Annex de la Resolució de la convocatòria (Taula 1 i 2).
També podran ser beneficiàries les administracions locals que no disposin d'un Punt d'Informació Juvenil o d'una Oficina jove de la Xarxa Nacional d'Emancipació Juvenil (XNEJ), però que acreditin en la memòria poder habilitar un espai adient per realitzar les actuacions previstes a la Resolució de la convocatòria.
b) Organitzacions empresarials i sindicals més representatives a Catalunya, o en defecte d'aquestes, les entitats vinculades o associades a aquestes que tinguin encomanada o desenvolupin programes i serveis de la Garantia Juvenil en aquells territoris marcats a la Taula 3 de l'annex de la Resolució de la convocatòria.
Les entitats que participin en aquesta convocatòria han de tenir, o han de poder posar, a disposició de la Xarxa d'impulsors del Programa de Garantia Juvenil a Catalunya l'equipament tecnològic suficient per a dur a terme les actuacions previstes a la base 6.1 de l'annex 1 de l'Ordre EMO/381/2014, de 22 de desembre: ordinador amb accés a Internet i amb lector de targetes criptogràfiques amb el programari de lectura instal·lat.
Les persones destinatàries dels contractes a subvencionar han d'estar en possessió d'una titulació universitària oficial de grau o bé haver superat el primer o segon cicle d'educació universitària, i pertànyer a algun dels col·lectius següents:
Programa Operatiu d'Ocupació Juvenil cofinançat per la Iniciativa d'Ocupació Juvenil i el Fons Social Europeu per al període 2014 – 2020.
El termini màxim per iniciar les actuacions és:
• Per a les noves contractacions, 30 dies a comptar des de la notificació de la Resolució d'atorgament de la subvenció.
• Per a les pròrrogues de les contractacions de l'any 2016, el dia següent de la fi del contracte de treball subvencionat.
El termini màxim per a finalitzar les actuacions objecte d'aquesta convocatòria és el 30 de juny de 2018.